b'\n_START_ARTICLE_\nCorneliu Vadim Tudor\n_START_PARAGRAPH_\nCorneliu Vadim Tudor (28. marraskuuta 1949 \xe2\x80\x93 14. syyskuuta 2015) oli romanialainen poliitikko, Suur-Romania-puolueen johtaja, senaattori ja europarlamentikko._NEWLINE_Vadim Tudor valmistui Bukarestin yliopistosta 1971 ja toimi kaksi vuosikymment\xc3\xa4 journalistina, mm. uutistoimisto Agerpresissa. H\xc3\xa4n oli my\xc3\xb6s runoilija ja er\xc3\xa4\xc3\xa4nlaisena hovirunoilijana kirjoitti Nicolae Ceau\xc8\x99escua ylist\xc3\xa4v\xc3\xa4\xc3\xa4 runoutta._NEWLINE_Kommunistivallan p\xc3\xa4\xc3\xa4tytty\xc3\xa4 h\xc3\xa4n perusti Suur-Romania lehden ja Suur-Romania puolueen. Lehden levikki oli satojatuhansia 1990-luvun alkupuolella. H\xc3\xa4n oli senaattorina 1992\xe2\x80\x932008 ja Euroopan parlamentissa 2009\xe2\x80\x932014. Vadim Tudorin artikkeleissa pilkattiin juutalaisia, unkarilaisia, romaneita ja liberaaleja. Viel\xc3\xa4 vuoden 2012 televisiohaastattelussa h\xc3\xa4n kielsi holokaustin tapahtuneen Romaniassa._NEWLINE_Vuonna 2000 Vadim Tudor p\xc3\xa4\xc3\xa4si presidentinvaaleissa toiselle kierrokselle, mutta istuva presidentti Ion Iliescu valittiin kolmannelle kaudelleen.'